JUMAL KÕNELEB
Tere tulemast meiega koos olema.
Saatesarjas "Jumal kõneleb" õpetame ja soovime anda infot,
kuidas sina, armas vaataja, võid leida lähedase suhte Jumalaga.
Jumal armastab meid kõiki.
Ta ei soovi meid üksnes päästa ja anda igavese elu, vaid Ta tahab
olla meiega koos.
Meie - mina ja mu naine Joy, oleme saanud kasvada
Jumala tundmises lähedaseks Jeesusega ning soovime, et sinagi
võiksid seda sama kogeda.
Minu nimi on Jan Cedercreuz ja siin on mu armas naine Joy.
Oleme selles saatesarjas varemgi rääkinud sellest, milline on Jumal.
Ta on armastus, Temas ei ole mingit pimedust, ütleb 1. Johannese kiri.
Temas pole tõesti midagi peale headuse ja
Tal on meie suhtes hea tahe.
Tal on hea tahe minu, Joy ja sinu osas.
Ta tahab olla sinu ligidal.
Viimati rääkisime, et kuigi Jumal on armastus, on Ta ka püha.
Tema pühadus on nii püha, et meie ei saa Talle läheneda selliste
patuste inimestena, nagu oleme.
Rääkisime viimati, et Jumal lahendas selle probleemi,
saates oma ainusündinud Poja Jeesuse maa peale surema meie eest,
maksma meie võlad ja mitte üksnes seda, vaid tegi meid õigeiks.
Mina olen õige.
Mitte oma tegude pärast, vaid et ma usun Jeesusesse,
kes on minu eest surnud ja kinkinud mulle oma õigsuse.
Ka Joy on õige.
Sa oled nii armas abikaasa, aga oled ka õige, sest usud Jeesust.
Sõna ütleb: Efeslastele 2:19:
"Järelikult ei ole te nüüd enam võõrad ja majalised
vaid pühade kaaskodanikud ja Jumala kodakondsed."
Kuna Jeesus on meid teinud õigeks ja me usume Tema lõplikku tööd,
võime julgelt minna Jumala juurde.
Õigeks saamise mõistmine on oluline, eks ole Joy?
See on põhjus, miks me üldse tohime Jumalale ligineda.
Minusugune tavaline inimene ei võiks kuidagi läheneda puhtale,
pühale, üleni valgele Jumalale.
Ma ei saagi, sest Tema ligidal paistab välja, milline ma olen.
See oli imeline.
Viimati näidatud loos tuli Jeesus ja võttis mul seljast vana inimese,
vana ebakindluse ja hirmu ja kõik mu vead ja andis mulle
valge rüü, oma õigsuse.
Tegi minust õige ja püha.
Nüüd ma saan läheneda Jumalale sellisena, nagu olen ja
seda ei võeta minult enam ära.
Kui olen kord Jeesuse oma südamesse vastu võtnud, Jeesus tuli mu ellu,
nüüd ma olen Temas ning Piibel ütleb:
"Kui keegi on Kristuses, siis on ta uus loodu. Vana on möödunud,
uus on asemele tulnud."
Mina sain uueks. See on nii imeline!
Kuidas see võib tõsi olla?
Kui mõistsin seda ja see hakkas mu südamesse minema, et see peab
nii olema, et Jeesus tõesti muutis mind, sest tundsin ise usule tulles,
et minus toimus midagi.
See vabastab!
Korraga ei ole usklik olemine raske ega piinarikas,
ei pea püüdma ega ponnistama.
Olen saanud kingitusena jõu elamiseks. See on imeline!
See vabastab, just nagu ütlesid.
Kristluses pole asi piisavas piiblilugemises ja kui oleme
korralikult lugenud ja paar nädalat paastutud, siis ehk saame lähemale.
Selles, kallis vaataja, ei ole asi!
Me ei loe selleks, et õigeks saada ega paastu või palveta selleks.
Me ei saa lisada Kristuse tööle mitte midagi!
Jeesuse tõttu oleme me õiged ja et me oleme õiged,
siis loeme Piiblit.
Seega vastupidi.
Loen, sest olen õige ja tahan teada ja õppida Temast rohkem,
palvetan, sest soovin olla Jumala lähedal.
See on nagu õigeksolemise vili.
Kui mina mõistsin, et olen õige, sain nii vabaks. Võin olla mina ise
ja see lisas mulle väärtust.
Mõtlesin, et ma olen hea, sest Jeesus on mu vastu võtnud.
Olen hea ja õige Jeesuse läbi, ma kõlban,
ma ei pea ennast häbenema.
Ei saa mõelda, et ma ei kõlba Joyle või ma ei kõlba inimestele,
kui ma kõlban Jumalale!
See tegi mind julgeks! Halleluuja! Võin olla vaba!
Võimas! Jesaja 32:17-18 ütleb:
"Ja õigluse vili on rahu".
Õigluse tulemuseks püsiv rahulik elu ning julgeolek.
Ja mu rahvas elab rahu eluasemel, kindlais elamuis ning häirimatuis
hingamispaigus."
Õiguse tulemus on rahu ja muretu elu! Vau!
See tuletab hästi esile ka Galaatia kirjas, kus Paulus lausa
hurjutab galaatlasi öeldes: Gl 3:1: "Oh mõistmatud galaatlased,
kes on teid ära sõnunud, teid, kelle silme ette Kristus oli
joonistatud ristilööduna?
Ma tahan teie käest teada ainult seda, kas te saite Vaimu Seaduse
tegude tõttu või ususõnumi kuulamise tõttu."
Ja ta jätkab: "Kas olete nii mõistmatud?
Te alustasite Vaimus, kas tahate nüüd lõpetada lihas?"
Nad olid võtnud vastu usu ja õiguse, Jeesuse lõpuleviidud töö
ja siis oli nende sekka hiilinud juute, kes ütlesid, et nad tuleb
ikkagi ümber lõigata ja täita Moosese seadust, et nad kõlbaks.
Jõuti selleni, et püüti ise ennast õigeks teha. See ei õnnestu iial!
Neilt püüti varastada vabadust, mis neil oli Kristuses.
Paulus ütleb: "Te hullud ja mõistmatud galaatlased! Te olete
juba vabad, te olete juba õiged! Mis te enam seda üritate saavutada!
Püsige vabadena! Olge julged!" Halleluuja!
Ta räägib, et: "Olete tulnud varitsema meie vabadust..."
Vabadus võib sünnitada imestust: kas see peab ikka paika,
ei peaks olema korralik kristlane?
Kuidas sa oled nii rõõmus ja vaba? - Kas nii võib?
Kas võib olla mina ise?
Kuid just sellepärast Jeesus suri meie eest - vabaduseks on
Kristus meid vabastanud!
See on võimas sõnum.
Jeesus ütleb tõesti, et Ta on meid vabastanud vabaduseks. Halleluuja!
On oluline, et sinagi, kallis vaataja, saad selle ilmutuse
et sa oled juba õige ja vaba, töö on sinu eest tehtud,
sina saad lihtsalt nautida Tema ligiolu!
See paneks lausa halleluuja hüüdma kui saaksin selle sulle pähe taguda,
aga seda ei saa kellegi pähe taguda.
See peab meie sisemusse tõusma. Vaim toob selle vabaduse.
Paulus ütleb: "Ma tahan teie käest teada ainult seda, " Gl.3:2,
"kas te saite Vaimu seaduse tegude tõttu
või ususõnumi kuulamise tõttu?"
Kõik on antud kingina, pattude andestus, õigus,
Püha Vaimu ligiolu...
Ta armastas meid nii palju, et oli valmis maksma kõrgeima hinna,
saatis ainusündinud Poja ja Jeesus oli valmis maksma
kõrgeima hinna,Ta andis oma elu meie eest.
Me oleme eriliselt hinnalised!
Jeesus tegi meist uued loodud.
Me pole enam häbi, süütunde ja patu koorma all, saame olla vabad!
Piibli sõnul oleme nüüd Jumala lapsed ja uued loodud.
Mina olen uus loodu ja Joy on uus loodu.
See on Piiblis imeline, loen uuesti 2 Korintlastele 5:17:
"Niisiis, kui keegi on Kristuses, siis on ta uus loodu,
vana on möödunud, vaata, uus on sündinud."
Mulle meenus sellega meie sõpradest abielupaar, kellel on
vana mõisamaja. Imeline, suur, puust maja. Oma 300 aastat vana.
Aga see on nii suur ja kasutuses suvilana, et seda pole õieti jõutud
remontida, nagu vaja.
See on vähehaaval lagunenud, katus laseb läbi, põrandatalad on
lagunenud ja seinte taga leidub nii mõndagi...
Aastate jooksul on seda üritatud remontida, vahetada põrandaid ja
panna uut tapeeti ja kohendada katust, sellel suvelgi on nad jälle
remontides suure töö ära teinud.
Aga kuna alus on mäda, siis tundub, et alati kui midagi on korda saadud,
vajab juba järgmine nurk uuesti korda tegemist. Näiteks kui nad
tegid ühe toa lae valmis, sadas järgmisel ööl paduvihma
ja teise toa lagi hakkas läbi laskma.
Nad on sellest vahel nii väsinud, et on mõelnud: lööks pikne majja ja
see põleks maha, saaksime uue asemele ehitada.
Kui me mõtleme, et Jumal võttis selle ilusa, aga seest mäda maja,
tõstis kõrvale ja pani asemele teise samasuguse, aga uue!
Olles kunagi uues majas või korteris elanud, siis tead,
et uus on midagi erilist!
Eriti sellise koristamis-friigist ema meelest on imeline,
et vannitoatorud on puhtad!
Äravooluauk, mida kunagi ei saa korralikult puhastada, on puhas!
Seintel pole pragusi, tapeet on pingul, köögikapid
on ka puhtad. Uus on eriline!
Jumal mõtles tõesti, mida ütles, kui väitis, et tegi meist uued loodud!
Ta tegi midagi uut.
Kui Ta meisse elama tuli siis ma muutusin, minust sai
teistsugune kui ma enne olin.
Minu sisse pandi Tema elu, Tema jõud, midagi uut!
Ja see on vägev!
Efeslastele 4:24 ütleb:
"ja riietuda uue inimesega, kes on loodud Jumala poolt."
Meid on loodud uuesti Jumala poolt! "elama tõe õiguses ja vagaduses."
See on vägev!
Minu sisse on tulnud uus.
Mis see tähendab mu elus?
Mida see tähendab argipäevaelus?
Mida Issand argiaskeldustest räägib?
Ta räägib, et meil on nüüd jõud elamiseks.
Kristus elab nüüd meis ja me oleme Kristuses.
See on oluline.
Psühholoogina tean ma, et vanad mõtteviisid, vanad tegutsemisviisid
ja vanad tunde- ja kogemiseviisid võivad meid väsitada.
Jeesus tahab, et me uueneks.
Vana on Piibli sõnul surnud, me peame meelelt uuenema,
uutmoodi iseendast mõtlema.
See, et Joyga ütleme, et sa oled uus loodu, võib tunduda kummaliselt
ja keeruliselt, sest võid tunda end samasugusena, kui varem.
Sul võib olla sama tunne, mõtled samamoodi kui enne,
aga tõde on, et sa pole endine!
Tõde on, et sa oled uus loodu!
Tõde on, et Jeesus elab sinus ja sina elad Jeesuses,
oled täiuslik, oled püha.
Kui see läheb sinu sisse, siis see tõde hakkab sind muutma.
See hakkab kandma vilja, nagu Joy äsja luges -
õiguse vili on rahu ja julgeolek.
See teeb muudki!
Kui me mõtleme, et selles uues majas
on uus elutuba ja köök ja lastetoad ja keldris on uus saun, puhas ja
imeline saun, jahutamiseks terrass ja kõik, mida ma vajan,
et elu oleks lihtne.
2 Peetruse.1:3 ütleb nii: "Tema jumalik vägi on meile
kinkinud kõik, mis on vajalik eluks ja vagaduseks."
Ta soovis anda meile jõu ja kõik, mis eluks ja vagaduseks vaja on.
Jh 1:12 " Aga kõigile, kes Tema vastu võtsid, andis Ta meelevalla
saada Jumala lapsiks, neile, kes usuvad Tema nimesse."
Ta pani meie sisse jõu olla Jumala laps ja elada head elu.
Gl 2:20: "Nüüd ei ela enam mina, vaid Kristus elab minus."
Vau! Juba nende kirjakohtade lugemine paneb mu südame hüppama
ja rõõmustama. Kristus elab minus!
Loeksin veel Kolossa 1:26: "Seda saladust, mis oli varjatud
endiste aegade ja sugupõlvede eest,
nüüd on aga avaldatud tema pühadele,
kellele Jumal tahtis teada anda."
- Jumal tahab meile rääkida -
mis on selle saladuse kirkuse rikkus kõigi rahvaste seas;
see on - milline suur ja võimas saladus,
kui oluline see saladus on- Kristus meis!
Kristus meie sees, kirkuse lootus.
Saladus, mida maailm ei teadnud, saladus, mida isegi me kristlastena
ei mõistnud, et Ta tuli minu sisse elama ja nüüd olen ma uus,
teistsugune ja vaba ning mul on jõudu elada!
Kl 1:28:"Ja meie kuulutame teda, manitsedes iga inimest ja
õpetades iga inimest kogu tarkuses, et seada iga inimest Jumala ette
täiuslikuna Kristuses."
Kui saame neist asjust teada,
kui taipame, mida Piibel neist ütleb,
mida Jumal meile ütleb, siis me hakkame Kristuse
täiuslikkuse suunas kasvama.
Õigupoolest pole küsimus kasvamises või täiuslikuks saamises, sest
me oleme juba täiuslikud, vaid kallis vaataja, sa pead murdma
need vanad arusaamad endast, pead teadlikult teisiti mõtlema.
Kuna Piibel ülteb, et sa oled õige ja püha, siis usu seda.
Kui Piibel ütleb, et kõik su patud on lepitatud, sa oled Jumala armas
laps, siis pead seda uskuma ja hakkama neid asju enesele ütlema,
et need läheks peast südamesse ja need muudavad sind ning sa usud
mitte üksnes mõistusega, vaid südamega, teades enda sees,
et sa oled Jumala armas laps.
See on meie töö. Mei ei pea küll midagi sooritama, kuid peame
hakkama teadlikult kujundama oma mõtteid ja Piibli sõnul uuendama
oma meelt. Me peame uuendama oma meelt Jumala Sõnaga nii,
et see läheb Piibliga kokku.
Kõik need vanad valed, et sa ei suuda või ei kõlba kuhugile -Ei!
Sa ei tohi enam enese kohta nii ütelda! Sa pole vilets,
Sa oled Kristuses täiuslik, imeline ja armastatud! See on tõde!
Pead seda taguma endasse, kuni sa usud seda ja see teeb su vabaks.
Tõde, nagu Jeesus ütles, teeb meid vabaks. Tõeline tõde
ei ole sinu omad mõtted, vaid Jeesuse sõnul Tema Sõna.
Jumala Sõna on tõde.
Jumala Sõna ütleb sulle, et oled õige, oled püha, laitmatu,
armastatud, oled imeline!
Tahame sind julgustada - hakka endast teisiti mõtlema
ja rääkima. Vaata hommikul peeglisse ja ütle: Jumal armastab mind!
Ma olen Tema imeline laps ja Ta armastab mind!
Kuigi see ei tundu nii, räägi!
Räägi, räägi! Ühel päeval märkad, et see läheb su südamesse ja
hakkad muutuma selleks täiuslikuks, imeliseks Jumala lapseks, kes sa
juba oled. Saad vanast lahti ja uus ongi asemele tulnud. Halleluuja!
Enne lõpupalvet tahan sind julgustada TV7 tööd toetama.
Swedbank 221048388411 SEB 10220109461019
Pavetame lõpetuseks:
Tänu Taevane Isa, et mõjutad iga vaatajat ja meid, et võime
unustada vanad valed ja märgata ja mõista, et oleme uued loodud,
sinu kallid lapsed, vabad.
Aitäh, et aitad iga vaatajat ja meid saama vabaks
ja olema sellised lapsed, millistena Sina meid näed.
Jeesuse nimel. Aamen.
Tõlge: Meeli Martin